**LIDL: NERADAN PRVI MAJ JER JE BRIGA O ZAPOSLENIMA NA PRVOM MESTU**

**Briga o zaposlenima, pored kontinuiranog praćenja potreba potrošača, jedan je od temelja poslovanja i uspeha kompanije Lidl Srbija. Upravo zato, a povodom Međunarodnog praznika rada, Lidl prodavnice neće raditi u četvrtak, 1. maja, kako bi prodavci imali priliku da dan provedu sa porodicom i prijateljima.**

Odlukom kompanije o neradnom danu Lidl još jednom potvrđuje strateško opredeljenje da bude poslodavac koji brine o uslovima rada, transparentnosti komunikacije, razvoju i motivisanosti svojih zaposlenih. Smatrajući ravnotežu između poslovnog i privatnog života temom od izuzetnog značaja, a vreme provedeno sa najbližima neprocenjivim, Lidl veruje da su praznici poput Prvog maja prava prilika da kompanija i na ovaj način ukaže zahvalnost za svakodnevni trud, posvećenost i energiju koju zaposleni svakodnevno ulažu.

„*Verujemo da će zaposleni lepo provesti slobodan dan, a zahvaljujemo se i potrošačima na razumevanju što 1. maja neće biti u mogućnosti da kupovinu obave u našim prodavnicama i pozivamo ih da iskoriste redovno radno vreme do 30. aprila kako bi se pripremili za predstojeće praznike. Podrška kupaca nam za ovakve odluke izuzetno znači i dodatno potvrđuje vrednost koju zajednički gradimo – poštovanje rada i ljudi*“, kaže **Marija Kojčić, rukovodilac sektora Corporate Affairs u Lidlu Srbija**.

Povodom predstojećeg Međunarodnog praznika rada, Lidl prodavnice neće raditi u četvrtak, 1. maja, dok će od 2. maja potrošači moći da obave svoju kupovinu prema redovnom radnom vremenu prodavnica.

|  |  |
| --- | --- |
| 30. april | Redovno radno vreme |
| 1. maj | Zatvoreno |
| 2. maj | Redovno radno vreme |

**Lidl kao poslodavac**

Kompanija Lidl Srbija poznata je po tome što nudi konkurentne uslove rada i brine o svojim zaposlenima kroz jasno definisane HR procese i jednak tretman. Lidl je na tržištu rada prepoznat po izuzetno konkurentnim uslovima rada, a ove godine je unapređena i paleta benefita koju kompanija nudi svojim zaposlenima.

Povećanje plata, jednokratne isplate, kartice za zaposlene u vrednosti do 50.000 dinara godišnje, bonus sistemi nagrađivanja, dodaci za godišnji odmor, privatno zdravstveno osiguranje i program podrške za zaposlene EAP (Employee Assistance Program) kroz koji zaposleni besplatno dobijaju poverljive usluge savetovanja od strane eksperata iz oblasti prava, finansija i psihologije, samo su neki od benefita koje imaju zaposleni u Lidlu.

Sva aktuelna radna vremena i promene, mogu se pratiti na zvaničnoj stranici kompanije Lidl Srbija, na sajtu kompanije: www.lidl.rs

**O Lidlu**

Kompanija Lidl, kao deo nemačke Švarc grupe (Schwarz Gruppe), predstavlja jednog od vodećih prehrambenih trgovinskih lanaca u Nemačkoj i Evropi. Posluje u 32 zemlje širom sveta, sa oko 12.350 prodavnica, kao i više od 220 logističkih centara i skladišta i oko 375.000 zaposlenih u 31 zemlji sveta. Svojim svakodnevnim aktivnostima preuzima odgovornost za ljude, društvo i planetu. Za Lidl, održivost znači svaki dan iznova ispunjavati svoje obećanje o kvalitetu. Učinak, poštovanje, poverenje, čvrsto na zemlji i pripadnost Lidlove su korporativne vrednosti koje su srce korporativne kulture, oblikuju svakodnevno poslovanje i čine osnovu za uspeh. Lidl je u 2023. fiskalnoj godini ostvario prodaju od 125,5 milijardi evra, a Švarc Grupa je zabeležila 167,2 milijarde evra.

Lidl je u Srbiji svoje prve prodavnice otvorio u oktobru 2018. godine i trenutno ima 77 prodavnica u 44 grada širom zemlje. Imamo dugoročne planove sa ciljem da potrošačima širom Srbije ponudimo jedinstveno iskustvo kupovine i najbolji odnos cene i kvaliteta, po čemu smo prepoznati u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ petu godinu zaredom i „Top Employer Europe” osmu godinu zaredom. Dodatno, u nezavisnim istraživanjima, potrošači u Srbiji su Lidl odabrali kao „Izabranu prodavnicu godine“, pečat koji dodeljuje organizacija „Izabran proizvod godine“, dok je na osnovu reprezentativnog uzorka Lidl u sklopu kampanje „Najbolje u Srbiji“ proglašen za „Miljenika potrošača“.

**Kontakt za medije:**

Dragana Milačak, RED Communication, Email: [dragana.milacak@redc.rs](mailto:dragana.milacak@redc.rs) , Mob: +381 64 875 2671

Teodora Filipović, RED Communication, Email: [teodora.filipovic@redc.rs](mailto:teodora.filipovic@redc.rs), Mob: +381 62 109 7896

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/)